kornwtp/iapp-wikiqa-tha-qaretrieval huggingface dataset:
อันดับย่อยปลานกขุนทอง

อันดับย่อยปลานกขุนทอง (อังกฤษ: Wrasse, Cichlid, Parrotfish, Damsel) เป็นอันดับย่อยของปลาทะเลกระดูกแข็ง ในอันดับปลากะพง (Perciformes) ใช้ชื่อวิทยาศาสตร์ว่า Labroidei

เป็นปลาที่มีลักษณะร่วมกัน คือ มีริมฝีปากหนา พบได้ทั้งน้ำจืด, น้ำกร่อย และทะเล ซึ่งปลาในอันดับย่อยนี้ ที่เป็นที่รู้จักดี คือ ปลานกขุนทอง, ปลานกแก้ว, ปลาสลิดหิน, ปลาการ์ตูน และปลาหมอสี

คำถาม: อันดับย่อยปลานกขุนทอง เป็นอันดับย่อยของปลาอะไร
คำตอบ: ปลาทะเลกระดูกแข็ง

คำถาม: อันดับย่อยปลานกขุนทอง อยู่ในอันดับอะไร
คำตอบ: อันดับปลากะพง

คำถาม: อันดับย่อยปลานกขุนทอง มีริมฝีปากอย่างไร
คำตอบ: ริมฝีปากหนา
ปลาค้าวดำ

ปลาค้าวดำ หรือ ปลาเค้าดำ (ชื่อวิทยาศาสตร์: Wallagonia micropogon) เป็นปลาน้ำจืดชนิดหนึ่ง อยู่ในวงศ์ปลาเนื้ออ่อน (Siluridae) จัดเป็นปลาที่อยู่ในอันดับปลาหนัง (Siluriformes)
ปลาค้าวดำมีรูปร่างลำตัวยาวแต่ค่อนข้างป้อม ลำตัวที่อยู่ค่อนไปทางหางมีลักษณะแบนข้างมาก พื้นลำตัวสีเทาถึงดำสนิท ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ โดยคู่ที่อยู่มุมปากมีลักษณะเรียวยาว ส่วนคู่ที่ใต้คางจะสั้นและเล็กมาก มีครีบทั้งหมด 7 ครีบ ครีบก้นใหญ่และยาวจรดครีบหาง ขอบปลายหางด้านบนจะใหญ่กว่าด้านล่าง ส่วนท้องป่องออก ส่วนหลังยกสูงขึ้นกว่าปลาค้าวขาว (Wallago attu) ซึ่งเป็นปลาที่มีลักษณะใกล้เคียงกัน แต่จัดอยู่ในคนละสกุล
มีขนาดลำตัวยาวได้ถึง 1 เมตร น้ำหนักกว่า 50 กิโลกรัม โดยอาจยาวได้ถึงกว่า 2 เมตร น้ำหนัก 80 กิโลกรัม สถิติที่ใหญ่ที่สุดพบที่ปากน้ำโพ จังหวัดนครสวรรค์
พฤติกรรมตามปกติ มักจะซุกตัวอยู่นิ่ง ๆ ใต้น้ำ เป็นปลาที่สายตาไม่ดี จึงใช้หนวดในการนำทางและหาอาหาร พบตามแม่น้ำสายใหญ่ ๆ ทั้งภาคกลางและภาคอีสานรวมทั้งภาคใต้ของประเทศไทย เช่น แม่น้ำเจ้าพระยาและสาขา, แม่น้ำโขงและสาขา, แม่น้ำตาปีรวมทั้งที่ทะเลสาบสงขลาด้วย เป็นต้น
ปลาค้าวดำ มีสถานภาพในปัจจุบันใกล้สูญพันธุ์อีกชนิดหนึ่งในธรรมชาติ แต่สามารถเพาะขยายพันธุ์ได้โดยสถานีประมงน้ำจืดจังหวัดสุราษฎร์ธานี ในปี พ.ศ. 2534 โดยได้มีการปล่อยลูกปลาที่เพาะได้กลับคืนถิ่นธรรมชาติ

คำถาม: ปลาค้าวดำมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์: Wallagonia micropogon

คำถาม: ปลาค้าวดำเป็นปลาน้ำจืดที่จัดอยู่วงศ์ของพันธุ์ปลาชนิดใด
คำตอบ: วงศ์ปลาเนื้ออ่อน (Siluridae)
เสลดพังพอน 

เสลดพังพอน 
ชื่อวิทยาศาสตร์ : Barleria lupulina Lindl. 
วงศ์ :  Acanthaceae 
ชื่ออื่น : ตราด ชองระอา, ทั่วไป เสลดพังพอนตัวผู้, กลาง พิมเสนต้น,จีน เซ้กแซเกี่ยม ฮวยเฮียวแก่โต่วเกียง
ลักษณะ : ไม้พุ่ม สูงถึง 2 เมตร ใบเดี่ยวออกตรงข้าม ตัวใบเรียวยาว ด้านบนสีเขียวเข้ม เส้นใบสีแดง ด้านล่างสีจางกว่า ผิวใบเกลี้ยง ยาว 5-10 ซม. กว้าง 0.5-1.5 ซม. ก้านใบสั้น ตามซอกใบจะมีหนามแหลม 2 อัน ช่อดอกรูปทรงกระบอก ตั้งตรงหรือห้อยลง ยาว 3-9 ซม. กลีบดอกสีเหลือง ยาว 2-4 ซม. กลีบรองดอกสีเขียวปลายยอดสีม่วง ผล ยาวประมาณ 1.5 ซม.พบทั่วไป นิยมปลูกเป็นไม้ประดับ
ประโยชน์ทางสมุนไพร : ตำรายาแผนโบราณ ใบ พอกฝี แก้ช้ำบวม ทั้งต้น แก้พิษงู ปวดฟัน ราก ฝนกับสุรา ทาถอนพิษงู ตะขาบ แมลงป่อง ผึ้ง ปลาแขยง

คำถาม: เสลดพังพอนมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Barleria lupulina Lindl.

คำถาม: เสลดพังพอนเป็นพรรณไม้จัดอยู่ในวงศ์ของพรรณไม้ใด
คำตอบ: วงศ์ :  Acanthaceae
แคว้นชินาโนะ

แคว้นชินาโนะ (ญี่ปุ่น: 信濃国 โรมาจิ: Shinano no kuni) หรือ ชินชู (ญี่ปุ่น: 信州 โรมาจิ: Shinshū) แคว้นในอดีตของ ญี่ปุ่น ทุกวันนี้คือ จังหวัดนางาโนะ

แคว้นชินาโนะมีพรมแดนติดกับ แคว้นเอชิโงะ, แคว้นเอ็ตชู, แคว้นฮิดะ, แคว้นคาอิ, แคว้นโคซูเกะ, แคว้นมิกาวะ, แคว้นมิโนะ, แคว้นมูซาชิ, แคว้นซูรูงะ และ แคว้นโทโทมิ. เมืองหลวงในอดีตมีที่ตั้งใกล้กับ มัตสึโมโตะ ในปัจจุบัน, ทำให้กลายเป็นเมืองสำคัญของแคว้น

ในยุค สงครามโลกครั้งที่ 2 กองทัพเรือจักรวรรดิญี่ปุ่น มี เรือบรรทุกอากาศยาน ชื่อ ชินาโนะ ซึ่งตั้งชื่อตามแคว้นในอดีตแห่งนี้

คำถาม: แคว้นชินาโนะเรียกอีกชื่อหนึ่งว่า ?
คำตอบ: ชินชู

คำถาม: แคว้นในอดีตของ ญี่ปุ่น ทุกวันนี้คือ จังหวัดใด ?
คำตอบ: จังหวัดนางาโนะ

คำถาม: เมืองหลวงในอดีตมีที่ตั้งใกล้กับเมื่องใดในปัจจุบัน ?
คำตอบ: มัตสึโมโตะ

คำถาม: ในยุค สงครามโลกครั้งที่ 2 กองทัพเรือจักรวรรดิญี่ปุ่น มี เรือบรรทุกอากาศยาน ชื่อว่า ?
คำตอบ: ชินาโนะ
เพย์แบ็ก (2017)

เพย์แบ็ก (2017) (อังกฤษ: Payback (2017)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) เป็นการแสดงของนักมวยปล้ำค่ายรอว์ จัดเป็นครั้งที่5 โดยมีกำหนดจัดวันที่ 30 เมษายน 2017 ที่สนามSAP Center ที่เมืองแซนโฮเซ รัฐแคลิฟอร์เนีย สหรัฐ

คำถาม: เพย์แบ็ก เป็นการแสดงอะไร
คำตอบ: มวยปล้ำอาชีพ

คำถาม: เพย์แบ็ก เป็นการแสดงมวยปล้ำอาชีพแบบอะไร
คำตอบ: เพย์-เพอร์-วิว

คำถาม: เพย์แบ็ก อยู่เวทีอะไรของมวยปล้ำอะไร
คำตอบ: ดับเบิลยูดับเบิลยูอี

คำถาม: เพย์แบ็ก เป็นการแสดงของนักมวยปล้ำค่ายอะไร
คำตอบ: ค่ายรอว์

คำถาม: เพย์แบ็ก กำหนดการแข่งขันวันที่เท่าไร
คำตอบ: 30 เมษายน 2017
ต้นมะเกลือ 

ต้นมะเกลือ 
ชื่อวิทยาศาสตร์ : Diospyros mollis Griff. 
วงศ์ :  Ebenaceae 
ชื่อสามัญ : Ebony tree 
ชื่ออื่น : ผีเผา (ฉาน-ภาคเหนือ)  มักเกลือ (เขมร-ตราด) 
ลักษณะ : ไม้ต้นขนาดกลางถึงขนาดใหญ่ สูง 10-30 เมตร เรือนยอดเป็นพุ่มกลม ลำต้นเปลา โคนต้นมักเป็นพูพอน ผิวเปลือกเป็นรอยแตกสะเก็ดเล็กๆ สีดำ เปลือกในสีเหลือง กระพี้สีขาว กิ่งอ่อนมีขนนุ่มขึ้นประปราย ใบ เป็นใบเดี่ยวขนาดเล็กรูปไข่หรือรีเรียงตัวแบบสลับ ปลายใบสอบเข้าหากัน โคนใบกลม หรือมน ผิวใบเกลี้ยง ใบกว้าง 3.5-4.0 ซม. ยาว 9-10 ซม. ใบที่ยังอ่อนจะมีขนปกคลุมทั้งสองด้าน ดอก ออกเป็นช่อตามซอกใบ ดอกแยกเพศต่างต้น ดอกตัวผู้มีขนาดเล็ก สีเหลืองอ่อน หนึ่งช่อมี 3 ดอก ดอกตัวเมียเป็นดอกเดี่ยว ลักษณะดอกเหมือนกัน คือ กลีบรองดอกยาว 0.1-0.2 ซม. โครกลีบดอกเชื่อมติดกันเป็นรูปถ้วย ปลายกลีบดอกแยกเป็น 4 กลีบ สีเหลืองเรียนเวียนซ้อนทับกัน ตรงกลางดอกมีเกสร ผล  กลม ขนาดเส้นผ่าศูนย์กลางประมาณ 2 ซม. ผิวเกลี้ยง ผลอ่อนสีเขียว ผลแก่สีดำ ผลแก่จัดจะแห้ง มีกลีบเลี้ยงติดบนผล 4 กลีบ ผลแก่ราวเดือนมิถุนายน-สิงหาคม  เมล็ด แบน สีเหลือง 4-5 เมล็ด ขนาดกว้าง 0.5-0.7 ซม. ยาว 1-2 ซม. ขยายพันธุ์โดยการเพาะเมล็ด
ประโยชน์ทางสมุนไพร : ผลดิบสด-ใช้เป็นยาถ่ายพยาธิได้หลายชนิด ถ่ายพยาธิปากขอได้ดีที่สุด เด็กอายุ 10 ปีใช้ 10 ผล ผู้ที่อายุมากกว่า 10 ปี ให้เพิ่มจำนวนขึ้น 1 ผลต่อ 1 ปี แต่สูงสุดไม่เกิน 25 ผล คือผู้ที่อายุ 25 ปีขึ้นไปกิน 25 ผลเท่านั้น ล้างให้สะอาด ตำพอแหลก กรองเอาเฉพาะน้ำผสมหัวกะทิ 2 ช้อนชาต่อมะเกลือ 1 ผล กินครั้งเดียวให้หมดตอนเช้ามืด ก่อนอาหาร 3 ชั่วโมง หลังจากนี้ 3 ชั่วโมง ถ้าไม่ถ่ายให้กินยาระบายดีเกลือ โดยใช้ผงดีเกลือ 2 ช้อนโต๊ะ ละลายน้ำ ประมาณครึ่งแก้ว เพื่อถ่ายพยาธิ และตัวยาที่เหลือออกมา สารที่มีฤทธิ์คือ diospyrol diglucoside

คำถาม: ต้นมะเกลือมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Diospyros mollis Griff.

คำถาม: ต้นมะเกลือเป็นต้นไม่ขนาดใหญ่จัดอยู่ในวงศ์ของพรรณไม้ชนิดใด
คำตอบ: วงศ์ :  Ebenaceae
ISO 3166-2:MM

ISO 3166-2:MM เป็นรายการรหัสสำหรับประเทศพม่า ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ไอเอสโอ) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1

ในปัจจุบันสำหรับประเทศพม่า ISO 3166-2 มีความหมายถึง 7 เขต, 7 รัฐ และ 1 ดินแดนสหภาพ

รหัสแต่ละตัวจะแบ่งเป็นสองส่วน ซึ่งคั่นด้วยยัติภังค์ (-) ส่วนแรกคือ MM ซึ่งเป็นรหัสประเทศตามมาตรฐาน ISO 3166-1 แบบสองอักขระของประเทศพม่า และส่วนที่สองเป็นตัวเลขดังนี้

01–07 สำหรับเขต
11–17 สำหรับรัฐ
18 สำหรับดินแดนสหภาพ

คำถาม: ISO 3166-2:MM เป็นรายการอะไร
คำตอบ: รายการรหัสสำหรับประเทศพม่า

คำถาม: ISO 3166-2:MM เป็นส่วนหนึ่งของมาตรฐานอะไร
คำตอบ: ISO 3166

คำถาม: เผยแพร่โดยองค์การอะไร
คำตอบ: องค์การระหว่างประเทศว่าด้วยการมาตรฐาน (ไอเอสโอ)

คำถาม: กำหนดรหัสสำหรับชื่อของเขตการปกครองระดับอะไร
คำตอบ: ระดับท้องถิ่น (เช่น จังหวัด หรือ รัฐ)

คำถาม: ในปัจจุบันสำหรับประเทศพม่า ISO 3166-2 มีความหมายถึงอะไร
คำตอบ: 7 เขต, 7 รัฐ และ 1 ดินแดนสหภาพ
การเสด็จประพาสยุโรปของพระบาทสมเด็จพระจุลจอมเกล้าเจ้าอยู่หัว ครั้งที่ 1

การเสด็จประพาสยุโรปของพระบาทสมเด็จพระจุลจอมเกล้าเจ้าอยู่หัว เป็นการเสด็จพระราชดำเนินไปยังต่างประเทศในทวีปยุโรปของพระบาทสมเด็จพระจุลจอมเกล้าเจ้าอยู่หัว ซึ่งเป็นพระมหากษัตริย์แห่งราชอาณาจักรสยาม โดยมีวัตถุประสงค์เพื่อสานสัมพันธไมตรีแก่ประเทศต่าง ๆ ในทวีปยุโรป เพื่อให้ประเทศที่พระองค์เสด็จประพาสเหล่านั้นมองเห็นว่าประเทศสยามเป็นประเทศที่มีการพัฒนาตนเองและไม่ได้ล้าหลังป่าเถื่อน และเพื่อโอกาสในการร่วมกันแก้ไขปัญหาความมั่นคงและส่งเสริมความเป็นเอกราชของประเทศสยาม แม้จะอยู่ในช่วงท่ามกลางยุคล่าอาณานิคมก็ตาม ทั้งนี้ก็เพราะมีมูลเหตุมาจากกรณีพิพาทระหว่างสยามกับฝรั่งเศสในเหตุการณ์วิกฤตการณ์ ร.ศ. 112 หรือในปี พ.ศ. 2436 ที่ทำให้สยามเสียดินแดนมากที่สุดเท่าที่มีการเสียดินแดนให้แก่ชาติตะวันตก ผลจากการเสด็จพระราชดำเนินดังกล่าวนั้นทำให้พระองค์ทรงเป็นพระมหากษัตริย์พระองค์แรกที่มาจากทวีปเอเชียที่เสด็จพระราชดำเนินเยือนทวีปยุโรปอย่างจริงจังโดยทรงรู้จักแฝงแนวความคิดจิตวิทยาและการปฏิบัติตามธรรมเนียมยุโรปอีกด้วย

การเสด็จประพาสยุโรปครั้งที่ 1 การเสด็จประพาสแบบส่วนพระองค์ของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เพื่อเป็นการแสดงให้บรรดาประเทศมหาอำนาจในยุโรปเห็นว่าสยามมิได้ล้าหลังและป่าเถื่อน โดยทรงบรรยายความในพระทัยลงในพระราชหัตถเลขาส่วนพระองค์ที่มีถึงสมเด็จพระนางเจ้าเสาวภาผ่องศรี พระบรมราชินีนาถ (ที่พระองค์ตรัสเรียกอย่างลำลองว่า ‘แม่เล็ก’) ครั้งเสด็จฯ เยือนฝรั่งเศสว่า

ถึงแม่เล็ก,

ด้วยตั้งแต่ฉันออกมาครั้งนี้ ยังไม่เคยได้ความคับแค้นเดือดร้อนเหมือนอย่างครั้งนี้เลย การที่แม่เล็กรู้สึกหนักในเรื่องที่ฉันจะมาเมืองฝรั่งเศสประการใด ขอให้เข้าใจว่าฉันหนักกว่าสิบเท่าอยู่แล้ว เพราะเป็นผู้ที่มาเอง

เนื่องจากสยามต้องเจ็บช้ำน้ำใจจากกรณีพิพาทครั้งสำคัญกับฝรั่งเศสในเหตุการณ์วิกฤติการณ์ปากน้ำหรือวิกฤตการณ์ ร.ศ. 112[1]

พระองค์พร้อมคณะได้เสด็จพระราชดำเนินประทับเรือพระที่นั่งมหาจักรีออกจากท่าราชวรดิษฐ์เมื่อวันที่ 7 เมษายน พ.ศ. 2440 และในการนี้ได้โปรดเกล้าฯ ให้สมเด็จพระนางเจ้าเสาวภาผ่องศรี พระอรรคราชเทวีเป็นผู้สำเร็จราชการแผ่นดินแทนพระองค์ โดยสมเด็จพระนางเจ้าได้ถูกเรียกขานพระนามในยุคนั้นว่า สมเด็จรีเจนท์ ซึ่งเหตุการณ์ครั้งสำคัญในการเสด็จประพาสยุโรปครั้งนี้คือการได้เข้าเฝ้าฯ พระเจ้าซาร์นิโคลัสที่ 2 พร้อมกับฉายพระรูปเพื่อส่งไปตีพิมพ์ในหนังสือพิมพ์แทบทุกฉบับในยุโรป เพื่อเป็นการตอบแทนที่พระเจ้าซาร์เมื่อครั้งยังดำรงพระยศเป็นมกุฎราชกุมารได้เสด็จพระราชดำเนินเยือนสยามเมื่อ พ.ศ. 2433 โดยมีบรรดาพระราชโอรสที่เจริญพระชนมายุแล้วรวมถึงสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมารร่วมเดินทางไปด้วย

พระองค์พร้อมคณะได้เสด็จนิวัติพระนครพร้อมกับพระราชทานพระราชดำรัสแก่ปวงชนชาวสยามเมื่อวันที่ 16 ธันวาคม พ.ศ. 2440 รวมเวลาที่เสด็จประพาสทั้งสิ้น 253 วันหลังจากนั้นพระองค์ได้สถาปนาสมเด็จพระนางเจ้าเสาวภาผ่องศรี พระอรรคราชเทวีขึ้นเป็นสมเด็จพระนางเจ้าเสาวภาผ่องศรี พระบรมราชินีนาถ นับเป็นสมเด็จพระบรมราชินีนาถพระองค์แรกของสยาม

คำถาม: พระองค์พร้อมคณะได้เสด็จพระราชดำเนินด้วยอะไร
คำตอบ: เรือพระที่นั่งมหาจักรี

คำถาม: พระบาทสมเด็จพระจุลจอมเกล้าเจ้าอยู่หัวได้โปรดเกล้าฯให้ใครเป็นผู้สำเร็จราชการแผ่นดินแทยพระองค์
คำตอบ: สมเด็จพระนางเจ้าเสาวภาผ่องศรี พระอรรคราชเทวี

คำถาม: เวลาที่เสด็จประพาสทั้งสิ้นจำนวนกี่วัน
คำตอบ: 253 วัน
กีฬาสกีลงเขาในโอลิมปิกฤดูหนาว 2018

กีฬาสกีลงเขาในโอลิมปิกฤดูหนาว 2018 เป็นการแข่งขันกีฬาสกีลงเขาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 12–24 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสกีลงเขาช็องซ็อน (ความเร็ว) และศูนย์กีฬาสกีลงเขาย็องพย็อง (เทคนิค)[1]

ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 11 รายการ คือ ประเภททีมชาย 5 รายการ, ประเภททีมหญิง 5 รายการ และประเภทผสม 1 รายการ โดยแต่ละรายการจะมีนักกีฬา 322 คน จาก 80 ประเทศ

คำถาม: กีฬาสกีลงเขาในโอลิมปิกฤดูหนาว 2018 จัดขึ้นที่ประเทศใด
คำตอบ: ประเทศเกาหลีใต้

คำถาม: กีฬาสกีลงเขาโดยได้จัดขึ้นที่ ศูนย์กีฬาที่ชื่อว่าอะไร
คำตอบ: ศูนย์กีฬาสกีลงเขาช็องซ็อน (ความเร็ว) และศูนย์กีฬาสกีลงเขาย็องพย็อง (เทคนิค)

คำถาม: กีฬาสกีลงเขาในโอลิมปิกฤดูหนาว จัดขึ้นระหว่างวันที่เท่าไหร่
คำตอบ: ระหว่างวันที่ 12–24 กุมภาพันธ์ พ.ศ. 2561

คำถาม: ารแข่งขันกีฬาเคอร์ลิงครั้งนี้มีการแข่งขันทั้งหมดกี่รายการ
คำตอบ: มีการแข่งขันทั้งหมด 11 รายการ

คำถาม: โดยแต่ละรายการจะมีนักกีฬากี่คน
คำตอบ: 322 คน
สะพานผ่านฟ้าลีลาศ

สะพานผ่านฟ้าลีลาศสร้างในปีใดไม่ปรากฏหลักฐาน แต่สันนิษฐานว่าน่าจะสร้างพร้อมกับถนน เดิมเป็นสะพานโครงเหล็ก ต่อมาพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างสะพานใหม่ให้มีลักษณะใหม่และงดงามขึ้น และพระราชทานนามว่าสะพานผ่านฟ้าลีลาศ แม้ในสมัยต่อมาจะมีการปรับปรุงขยายสะพานผ่านฟ้าลีลาศอีกหลายครั้ง เพื่อรองรับกับจำนวนยวดยานพาหนะที่สัญจรผ่านไปมา แต่ก็ยังรักษาลักษณะศิลปกรรมเดิมไว้ให้มากที่สุด สะพานผ่านฟ้าลีลาศเป็นสะพานที่สวยงาม ปลายสะพานทั้ง 2 ฝั่งมีเสาหินอ่อนประดับด้วยเครื่องสำริดและมีลวดลายสลักที่เสาหินอ่อน มีลักษณะงดงามมาก

คำถาม: เริ่มแรกสะพานผ่านฟ้าลีลาศมีโครงสร้างเป็นอะไร
คำตอบ: โครงเหล็ก

คำถาม: ผู้ใดให้มีการสร้างสะพานผ่านฟ้าลีลาศใหม่ให้มีลักษณะใหม่และงดงามขึ้น
คำตอบ: พระบาทสมเด็จพระจุลจอมเกล้าเจ้าอยู่หัว

คำถาม: ใครเป็นคนตั้งชื่อสะพานผ่านฟ้าลีลาศ
คำตอบ: พระบาทสมเด็จพระจุลจอมเกล้าเจ้าอยู่หัว

คำถาม: มีการปรับปรุงขยายสะพานผ่านฟ้าลีลาศหลายครั้งเพราะสาเหตุใด
คำตอบ: เพื่อรองรับกับจำนวนยวดยานพาหนะที่สัญจรผ่านไปมา
เกอร์รี เพย์ตัน

จอรัลด์ "เกอร์รี" โจเซฟ เพย์ตัน (ไอริช: Gerald "Gerry" Joseph Peyton) เกิดวันที่ 20 พฤษภาคม ค.ศ. 1956 ที่เบอร์มิงแฮม ประเทศอังกฤษ เป็นอดีตผู้รักษาประตูฟุตบอล และปัจจุบันเป็นผู้ฝึกสอนการรักษาประตูให้แก่สโมสรฟุตบอลอาร์เซนอล[1]

ประวัติ
เพย์ตันเริ่มต้นอาชีพนักฟุตบอลของเขาที่สโมสรฟุตบอลเบิร์นลีย์ใน ค.ศ. 1975 โดยลงเล่น 30 นัดในช่วงสองฤดูกาลแข่งขัน[2] เขาทำหน้าที่เป็นผู้รักษาประตูมาอย่างยาวนานให้แก่หลายสโมสรในการแข่งขันของอังกฤษ ซึ่งโดดเด่นที่สุดเมื่อครั้งที่อยู่ร่วมกับเบิร์นมัธและฟูลัม เพย์ตันลงเล่นมากกว่าหกร้อยนัดของการปรากฏตัวในลีก ในขณะที่ลงเล่นให้แก่ทีมชาติสาธารณรัฐไอร์แลนด์อีก 33 นัด[3] ก่อนที่เขาจะร่วมงานกับสโมสรอาร์เซนอล เขาได้เป็นผู้ฝึกสอนในประเทศญี่ปุ่นและสวีเดน[3]

คำถาม: เกอร์รี เพย์ตัน เกิดเมื่อวันที่เท่าไร
คำตอบ: 20 พฤษภาคม ค.ศ. 1956

คำถาม: ปัจจุบันมีตำแหน่งอะไร
คำตอบ: เป็นผู้ฝึกสอนการรักษาประตูให้แก่สโมสรฟุตบอลอาร์เซนอล

คำถาม: เพย์ตันเริ่มต้นอาชีพนักฟุตบอลเมื่อปีใด
คำตอบ: ค.ศ. 1975

คำถาม: ผลงานที่โดดเด่นคือช่วงเวลาใด
คำตอบ: เมื่อครั้งที่อยู่ร่วมกับเบิร์นมัธและฟูลัม

คำถาม: ก่อนที่เขาจะร่วมงานกับสโมสรอาร์เซนอล เขาเป็นผู้ฝึกสอนอยู่ที่ประเทศอะไร
คำตอบ: ประเทศญี่ปุ่นและสวีเดน
ปลาบู่เขือคางยื่น

ปลาบู่เขือคางยื่น (อังกฤษ: Bearded worm goby; 
ชื่อวิทยาศาสตร์: Taenioides cirratus) ปลาน้ำเค็มชนิดหนึ่งที่สามารถปรับตัวให้อยู่ในน้ำกร่อยได้ ในวงศ์ปลาบู่ (Gobiidae) มีรูปร่างยาวคล้ายงู หัวเหมือนปลาบู่ทั่วไป แต่หน้าหัก คางยื่นออกมาเล็กน้อย ปากกว้าง มีฟันเป็นซี่แหลมขนาดเล็กในปาก ใต้ปากล่างมีติ่งเนื้อยื่นออกมาโดยรอบ ตามีขนาดเล็กมาก ครีบอกมีขนาดใหญ่ ครีบหลัง ครีบก้นไม่ต่อเนื่องกับครีบก้น ลำตัวลื่นมาก มีเกล็ดขนาดเล็กละเอียด พื้นสีลำตัวเป็นสีชมพูหรือเหลืองเหลือบทองในบางตัว ยาวเต็มที่ประมาณ 30 นิ้ว
อาศัยอยู่ในป่าชายเลนหรือป่าจากปากแม่น้ำ โดยขุดรูอยู่ในดินโคลน ออกหากินในเวลากลางคืน และอาศัยอยู่ในที่ ๆ ไม่ต้องใช้แสงสว่าง ตาจึงปรับสภาพให้มีขนาดเล็ก กินอาหารได้หลากหลาย ตั้งแต่ สัตว์น้ำขนาดเล็กรวมถึงซากพืช ซากสัตว์
พบกระจายอย่างกว้างขวาง ตั้งแต่ชายฝั่งทะเลแอฟริกาตะวันออก, เอเชียใต้, เอเชียตะวันออกเฉียงใต้จรดโอเชียเนียและเอเชียตะวันออก
ไม่จัดเป็นปลาเศรษฐกิจ แต่สามารถนำมาบริโภคได้ โดยไม่มีพิษหรืออันตรายใด ๆ เช่น ทอดกระเทียม
ด้วยรูปร่างประหลาดแลดูคล้ายงูหรือมังกรนี้ จึงมักถูกจับมาขายในตลาดปลาสวยงามบ่อย ๆ โดยมีชื่อเรียกเฉพาะว่า "มังกรแยงซีเกียง" หรือ "มังกรเงิน มังกรทอง" หรือ "ดราก้อนบอล" หรือสุดแต่ผู้ขายจะตั้งชื่อ ซึ่งผู้ขายมักจะบอกว่า เป็นปลาหายากจากแดนไกล สามารถเลี้ยงในน้ำจืดได้ แต่การนำมาเลี้ยงจริง ๆ มักไม่รอดเพราะปลาไม่สามารถปรับตัวให้เข้ากับสภาวะในสถานที่เลี้ยงได้ มีชื่อเรียกอื่น ๆ อีก เช่น "ปลาเขือ", "ปลาเขือหน้าผี", "ปลาเขือยักษ์", "ปลาเขือแดง" หรือ "ปลาเขือลื่น" เป็นต้น

คำถาม: ปลาบู่เขือคางยื่นมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Taenioides cirratus

คำถาม: ปลาบู่เขือคางยื่นเป็นปลาน้ำเค็มที่จัดอยู่ในวงศ์ใด
คำตอบ: วงศ์ปลาบู่ (Gobiidae)

คำถาม: ปลาบู่เขือคางยื่นในแวดวงปลาสวยงามมีชื่อเรียกว่าอะไร
คำตอบ: มังกรแยงซีเกียง
มหาวิทยาลัยวาเซดะ

มหาวิทยาลัยวาเซดะ (ญี่ปุ่น: 早稲田大学 โรมาจิ: Waseda Daigaku) หรือมักจะเรียกย่อว่า โซได (早大) เป็นมหาวิทยาลัยเอกชนตั้งอยู่ในเขตชินจูกุในโตเกียว ประเทศญี่ปุ่น ก่อตั้งเมื่อ พ.ศ. 2425 (ค.ศ. 1882) ถือว่าเป็นหนึ่งในมหาวิทยาลัยชั้นนำที่มีชื่อเสียงมากที่สุดแห่งหนึ่งของประเทศญี่ปุ่น และอยู่ในลำดับต้น ๆ ของการจัดอันดับมหาวิทยาลัยในประเทศญี่ปุ่น

วาเซดะมีชื่อเสียงในด้านเศรษฐศาสตร์ บริหารธุรกิจและรัฐศาสตร์ และในด้านอื่นหลายด้านซึ่งวาเซดะมักจะถูกเทียบกับมหาวิทยาลัยเคโอที่มีชื่อเสียงมากเช่นกันในญี่ปุ่น ซึ่งทั้งสองมหาวิทยาลัยจะมีกีฬาเบสบอลแข่งกันของทั้งสองมหาวิทยาลัย ในลักษณะเดียวกับการแข่งขันพายเรือระหว่างมหาวิทยาลัยออกซฟอร์ดและเคมบริดจ์ซึ่งเป็นมหาวิทยาลัยชั้นนำของอังกฤษ

มหาวิทยาลัยวาเซดะยังอยู่ในกลุ่มมหาวิทยาลัยชั้นนำ Tokyo 6 Universities Alliance ซึ่งเทียบเคียงได้กับกลุ่มมหาวิทยาลัยไอวีลีกในประเทศสหรัฐอเมริกา

คำถาม: มหาวิทยาลัยวาเซดะ มีชื่อย่อว่าอะไร
คำตอบ: โซได

คำถาม: มหาวิทยาลัยวาเซดะ อยู่เขตอะไร
คำตอบ: ชินจูกุ

คำถาม: มหาวิทยาลัยวาเซดะ อยู่ในเมืองอะไร
คำตอบ: โตเกียว

คำถาม: มหาวิทยาลัยวาเซดะ ก่อตั้งเมื่อไร
คำตอบ: พ.ศ. 2425
อะบู อัลวาฟา บัซจานี

อะบู อัลวาฟา บัซจานี (อังกฤษ: Abū al-Wafā' Būzjānī; 10 มิถุนายน ค.ศ. 940 – 15 กรกฎาคม ค.ศ. 998) เป็นนักคณิตศาสตร์และนักดาราศาสตร์ชาวเปอร์เซีย มีผลงานด้านตรีโกณมิติเชิงทรงกลมและเป็นบุคคลแรกที่เริ่มใช้จำนวนลบ เขาเกิดที่เมืองบัซกันในโคราซาน (ปัจจุบันอยู่ในประเทศอิหร่าน) ต่อมาย้ายไปอยู่ที่เมืองแบกแดดและทำงานที่หอดูดาว อะบู อัลวาฟามีผลงานด้านคณิตศาสตร์หลายอย่าง โดยเฉพาะในวิชาตรีโกณมิติ เช่น ค้นพบเอกลักษณ์ตรีโกณมิติหลายข้อ ค้นพบกฎของไซน์ แนะนำการใช้ฟังก์ชันแทนและคิดค้นวิธีใหม่ในการสร้างตารางค่าไซน์และแทน ในทางดาราศาสตร์ เขายังเป็นบุคคลแรกที่ใช้อุปกรณ์ที่เรียกว่า "วอลควอแดรนต์" (wall quadrant) ในการศึกษาท้องฟ้า ในปี ค.ศ. 997 อะบู วาฟาและอัลบิรูนีร่วมกันทดลองหาความแตกต่างของเวลาท้องถิ่น และพบว่าเวลาจะต่างกัน 1 ชั่วโมง ระหว่างเส้นลองจิจูด 2 เส้น ซึ่งใกล้เคียงกับค่าปัจจุบัน

ต่อมาชื่อของอะบู วาฟาได้รับเกียรติให้นำไปตั้งเป็นชื่อแอ่งดวงจันทร์ ในปี ค.ศ. 2015 กูเกิล ดูเดิลได้ฉลองวันเกิดครบรอบ 1,075 ปีให้แก่เขา

คำถาม: อะบู อัลวาฟา บัซจานีใช้เครื่องมือทางดาราศาสตร์อะไรเป็นคนแรก
คำตอบ: "วอลควอแดรนต์" (wall quadrant)

คำถาม: ปัจจุบันชืออะบู อัลวาฟา บัซจานีได้รับเกียรติมาตั้งเป็นชื่อของอะไร
คำตอบ: แอ่งดวงจันทร์

คำถาม: อะบู อัลวาฟา บัซจานีเกิดเมื่อไหร่
คำตอบ: 10 มิถุนายน ค.ศ. 940
เบอร์เซิร์ก

เบอร์เซิร์ก (ญี่ปุ่น: ベルセルク โรมาจิ: Beruseruku; อังกฤษ: Berserk) เป็นชื่อมังงะ แนวดาร์ค แฟนตาซี ของญี่ปุ่น วาดโดยเคนทาโร่ มิอุระ มีการดำเนินเรื่องเกิดขึ้นในยุคกลางของยุโรป โดยได้รับอิทธิพลมาจากโลกแห่งจินตนิมิตด้านมืด มีตัวละครเอกของเรื่องคือ กัทส์ ทหารรับจ้างผู้โดดเดี่ยวและ กริฟฟิท หัวหน้าของกลุ่มทหารรับจ้างที่รวมตัวกันภายใต้ชื่อ กองพันเหยี่ยว

เนื้อเรื่องมีสาระสำคัญเกี่ยวกับความโดดเดี่ยวของมนุษย์ , ความสัมพันธ์ในเชิงของมิตรภาพ และเต็มไปด้วยการตั้งคำถามเกี่ยวกับมนุษยธรรม รวมถึงประเด็นเรื่องปีศาจและการต่อต้านพระเจ้า นอกจากนี้ยังสื่อให้เห็นถึงธรรมชาติของความเป็นมนุษย์ทั้งในด้านที่ดีที่สุดและเลวร้ายที่สุด

เบอร์เซิร์กได้ชื่อว่าเป็นหนังสือการ์ตูนญี่ปุ่นที่เนื้อหาและภาพมีความรุนแรงสูง รวมถึงมีลายเส้นของภาพที่มีความละเอียดเป็นอย่างมาก ในขณะเดียวกันก็ได้รับความนิยมและมียอดขายมากอันดับต้นๆเช่นกัน ในประเทศญี่ปุ่นลงตีพิมพ์ในนิตยสารยัง แอนิมอล โดยสำนักพิมพ์ฮะคุเซนชะ ส่วนในประเทศไทยมีการตีพิมพ์ฉบับลิขสิทธิ์จัดจำหน่ายครั้งแรกโดยสำนักพิมพ์วิบูลย์กิจ ซึ่งได้ตีพิมพ์จนถึงฉบับรวมเล่มที่ 37 ต่อมาในปี พ.ศ. 2560 ทางสำนักพิมพ์วิบูลย์กิจได้ประกาศหยุดตีพิมพ์หนังสือในเครือฮะคุเซนชะ ทำให้บริษัทสยามอินเตอร์มัลติมีเดีย ได้เข้าถือครองลิขสิทธิ์การตีพิมพ์เรื่องเบอร์เซิร์กฉบับภาษาไทยในปัจจุบัน โดยมีการตีพิมพ์ซ้ำตั้งแต่เล่ม 1 - 37 และ เล่มที่ 38 เป็นต้นไป ส่วนฉบับอนิเมะได้ลิขสิทธิ์จัดจำหน่ายโดย TIGA

นอกจากนี้ยังมีการแปลและตีพิมพ์จัดจำหน่ายในอีกหลายประเทศเช่นสหราชอาณาจักร, ฝรั่งเศส, สเปน, เนเธอร์แลนด์, โปแลนด์, อิตาลี, เยอรมัน, บราซิล, เม็กซิโก และเกาหลีใต้

คำถาม: เบอร์เซิร์ก ประพันธ์โดยใคร
คำตอบ: เคนทาโร่ มิอุระ

คำถาม: เบอร์เซิร์ก เป็นมังงะแนวอะไร
คำตอบ: ดาร์ค แฟนตาซี

คำถาม: เบอa
คำตอบ: ยุคกลางของยุโรป

คำถาม: ตีพิมพ์ในนิตยสาร ชื่อว่าอะไร
คำตอบ: ยัง แอนิมอล

คำถาม: เบอรน์เซิร์ดตีพิมพ์สำนักอะไร
คำตอบ: ฮะคุเซนชะ

คำถาม: ตีพิมพ์ครั้งแรกในประเทศไทยเมื่อไร
คำตอบ: พ.ศ. 2560

คำถาม: ตีพิมพ์ครั้งแรกสำนักไทยชื่อว่าอะไร
คำตอบ: สำนักพิมพ์วิบูลย์กิจ

คำถาม: ตีพิมพ์ในปัจจุบันกี่เล่ม
คำตอบ: 37

คำถาม: ฉบับอนิเมะได้ลิขสิทธิ์จัดจำหน่ายโดยค่ายอะไร
คำตอบ: TIGA
ปลากดเหลือง

ปลากดเหลือง ปลาน้ำจืดในอันดับปลาหนัง (Siluriformes) มีชื่อวิทยาศาสตร์ว่า Hemibagrus filamentus อยู่ในวงศ์ปลากด (Bagridae) มีรูปร่างคล้ายปลากดคัง 
(H. wyckioides) ซึ่งอยู่ในสกุลเดียวกัน แต่มีรูปร่างเล็กกว่า สีข้างลำตัวเป็นสีเหลืองจึงเป็นที่ของชื่อ หรืออาจเป็นสีเทาคล้ำ สีท้องจาง ครีบหลังยาวจนถึงจุดเริ่มต้นของครีบไขมัน และครีบไขมันมีสีคล้ำ ขนาดโตเต็มที่ราว 50 เซนติเมตร
พบในแหล่งน้ำนิ่งและแม่น้ำขนาดใหญ่ทั่วประเทศ ยกเว้นแม่น้ำสาละวิน เป็นปลาที่ใช้บริโภคโดยการปรุงสด รมควัน และปลาแห้ง และมีการเพาะเลี้ยงในกระชังเหมือนปลากดคัง
นอกจากนี้แล้วยังมีปลากดในสกุลเดียวกันนี้ อีกชนิดหนึ่ง ที่มีรูปร่างลักษณะคล้ายกัน คือ ปลากดขาว (H. spilopterus) ซึ่งบางครั้งอาจสับสนกันและเรียกชื่อสามัญตรงกันว่า "ปลากดเหลือง" ด้วย
ซึ่ง 2 ชนิดนั้นยังมีชื่อเรียกอื่น ๆ อีก เช่น "ปลากดช่องหลวง", "ปลากดนา", "ปลากดขาว", "ปลากดชงโลง" หรือ "ปลากดคัง" เป็นต้น

คำถาม: ปลากดเหลืองมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Hemibagrus filamentus

คำถาม: ปลากดเหลืองเป็นปลาน้ำจืดที่จัดอยู่ในวงศ์ของพันธุ์สัตว์น้ำชนิดใด
คำตอบ: วงศ์ปลากด (Bagridae)

คำถาม: ปลากดเหลืองพบในแหล่งน้ำนิ่งและแม่น้ำขนาดใหญ่ทั่วประเทศยกเว้นที่ใด
คำตอบ: แม่น้ำสาละวิน
ตานดำ

ตานดำ (ชื่อวิทยาศาสตร์: Diospyros montana) หรือ ตานส้าน, ถ่านไฟผี, มะเกลือป่า หรือ มะตูมดำ[2] เป็นพืชในสกุลมะพลับ กระจายพันธุ์ในอินเดียถึงเอเชียตะวันออกเฉียงใต้[3] ลักษณะเป็นไม้ยืนต้น สูงได้ถึง 15 เมตร ลำต้นและกิ่งมีหนาม ใบเป็นใบเดี่ยวเรียงสลับ รูปไข่กลับถึงรูปรี ยาว 2-12 เซนติเมตร ปลายใบเรียวแหลม โคนใบเว้าคล้ายรูปหัวใจ แผ่นใบมีขนสั้นนุ่มทั้งสองด้าน ดอกแยกเพศอยู่ต่างต้น ดอกเพศผู้ กลีบเลี้ยงรูประฆัง มี 4 กลีบ โคนเชื่อมติดกันเป็นหลอดรูปถ้วย ปลายแยก 4 แฉก มีสีเขียว กลีบดอกรูปคนโทสีเหลือง ยาว 0.8-1 เซนติเมตร มี 4 กลีบ มีเกสรเพศผู้ 14-20 อัน ดอกเพศเมียออกเดี่ยว ๆ มีกลีบเลี้ยงและกลีบดอกเหมือนดอกเพศผู้ รังไข่มี 8 ช่อง ก้านเกสรเพศเมียมี 4 อัน มีเกสรเพศผู้ที่เป็นหมัน 4-12 อัน ผลเป็นผลสดทรงกลม เส้นผ่านศูนย์กลาง 1-3 เซนติเมตร กลีบเลี้ยงบานออกหรือพับงอกลับ เมื่อแก่มีสีเหลือง[4][5] ผลมีพิษใช้เบื่อปลาและนำมาย้อมสีได้ เปลือกต้นมีสรรพคุณลดไข้และแก้อักเสบ

คำถาม: ตานดำเป็นชื่อในสกุลใด
คำตอบ: มะพลับ

คำถาม: ตานดำกระจายพันธุ์ไปที่ใด
คำตอบ: อินเดียถึงเอเชียตะวันออกเฉียงใต้

คำถาม: เปลือกต้นตานดำมีคุณสมบัติอย่างไร
คำตอบ: สรรพคุณลดไข้และแก้อักเสบ
กษิต ภิรมย์

นายกษิต ภิรมย์ อดีตสมาชิกสภาขับเคลื่อนการปฏิรูปประเทศ อดีตรัฐมนตรีว่าการกระทรวงการต่างประเทศ อดีตรองนายกรัฐมนตรีเงา พรรคประชาธิปัตย์ อดีตเอกอัครราชทูตไทยในหลายประเทศ เกิดวันที่ 15 ธันวาคม พ.ศ. 2487 เป็นบุตรชายของ ศาสตราจารย์พลเรือตรีสมภพ ภิรมย์ ศิลปินแห่งชาติ สาขาทัศนศิลป์ (สถาปัตยกรรม) อดีตอธิบดีกรมศิลปากร และอดีตคณบดีคณะสถาปัตยกรรมศาสตร์ มหาวิทยาลัยศิลปากร และมหาวิทยาลัยศรีปทุม กับ นางจุนเจือ ภิรมย์ (สกุลเดิม "มุสิกะภุมมะ")

นายกษิตสำเร็จการศึกษา ปริญญาตรีสาขาวิเทศสัมพันธ์ (International Affairs) จาก มหาวิทยาลัยจอร์จทาวน์ (Georgetown University) สหรัฐอเมริกา รุ่นเดียวกับประธานาธิบดี บิล คลินตัน แห่งสหรัฐอเมริกา และประธานาธิบดี กลอเรีย อาร์โรโย แห่งฟิลิปปินส์ และ ศึกษาต่อ สาขาความสัมพันธ์ระหว่างประเทศ (International Relations) ที่ Institute of Social Studies เนเธอร์แลนด์ ก่อนเข้ารับราชการในกระทรวงการต่างประเทศ ยาวนานกว่า 30 ปี เคยดำรงตำแหน่งเอกอัครราชทูตไทยในหลายประเทศ โดยตำแหน่งสุดท้ายก่อนการเกษียณอายุราชการ คือ เอกอัครราชทูต ณ กรุงวอชิงตัน ดีซี สหรัฐอเมริกา

ระหว่างการรับราชการที่กระทรวงการต่างประเทศ นายกษิตได้รับการทาบทามจาก นายสุเทพ เทือกสุบรรณ เพื่อนร่วมรุ่นรัฐศาสตร์ มหาวิทยาลัยเชียงใหม่ ของน้องชายของนายกษิต ให้เข้าร่วมในคณะทำงานของ นายชวน หลีกภัย ขณะดำรงตำแหน่ง รมว.พาณิชย์ และ รมว.เกษตรและสหกรณ์ และมี นายสุเทพ เทือกสุบรรณ เป็นเลขานุการรัฐมนตรี โดยนายกษิตได้รับมอบหมายให้ดูแลการติดต่อกับต่างประเทศ และการต้อนรับบุคคลสำคัญจากต่างประเทศ ในช่วงที่ พ.ต.ท.ทักษิณ ชินวัตร รับตำแหน่งนายกรัฐมนตรีในปี พ.ศ. 2544 ได้ขอให้ นายกษิต ขณะดำรงตำแหน่งเอกอัครราชทูต ณ กรุงเบอร์ลินไปช่วยราชการที่สำนักเลขาธิการนายกรัฐมนตรี เนื่องจากได้รู้จักคุ้นเคยกันในช่วงที่ พ.ต.ท.ทักษิณ ดำรงตำแหน่งรัฐมนตรีว่าการกระทรวงการต่างประเทศ ซึ่งขณะนั้น นายกษิตดำรงตำแหน่งเอกอัครราชทูต ณ จาการ์ตา หลังจากนั้น จึงออกไปดำรงตำแหน่งเอกอัครราชทูต ณ กรุงโตเกียว และเอกอัครราชทูต ณ กรุงวอชิงตัน ก่อนเกษียณอายุราชการในเดือนกันยายน 2548

คำถาม: กษิต ภิรมย์ เกิดวันที่เท่าไร
คำตอบ: 15 ธันวาคม พ.ศ. 2487

คำถาม: กษิต ภิรมย์ จบมหาวิทยาลัยอะไร
คำตอบ: มหาวิทยาลัยจอร์จทาวน์
ถนนลำพูนไชย

ถนนลำพูนไชย เป็นถนนสายสั้น ๆ ในย่านเยาวราช พื้นที่แขวงตลาดน้อยและแขวงสัมพันธวงศ์ เขตสัมพันธวงศ์ กรุงเทพมหานคร มีจุดเริ่มต้นที่ถนนพระรามที่ 4 ไปทางทิศตะวันตกเฉียงใต้ ผ่านทางแยกลำพูนไชยที่เป็นจุดตัดกับถนนเจริญกรุง และไปสิ้นสุดที่ถนนเยาวราชบริเวณใกล้กับวงเวียนโอเดียน

ถนนลำพูนไชยเป็นที่ตั้งของสถาบันกวดวิชาดาว้องก์[1] และเมื่อปี พ.ศ. 2493 ยังเคยเป็นที่ตั้งของสำนักงานใหญ่ธนาคารกรุงศรีอยุธยา[2]

คำถาม: ถนนลำพูนไชย เป็นถนนสายสั้น ๆ ในย่านอะไร
คำตอบ: เยาวราช

คำถาม: ถนนลำพูนไชย อยู่ในเขตพื้นที่ไหน
คำตอบ: สัมพันธวงศ์

คำถาม: ถนนลำพูนไชย อยู่ในจังหวัดอะไร
คำตอบ: กรุงเทพมหานคร

คำถาม: ถนนลำพูนไชย มีจุดเริ่้มต้นที่ถนนอะไร
คำตอบ: พระรามที่ 4
โครงการหนึ่งตำบล หนึ่งผลิตภัณฑ์

โครงการหนึ่งตำบล หนึ่งผลิตภัณฑ์ (อังกฤษ: One Tambon, One Product) หรือเรียกย่อว่า โอทอป (OTOP) เป็นโครงการกระตุ้นธุรกิจประกอบการท้องถิ่น ซึ่งมีที่มาจากแนวคิด One Village, One Product ของเมืองโออิตะ ประเทศญี่ปุ่น

คำถาม: โครงการหนึ่งตำบล หนึ่งผลิตภัณฑ์มีชื่อภาษาอังกฤษว่าอะไร
คำตอบ: One Tambon, One Product

คำถาม: โครงการหนึ่งตำบล หนึ่งผลิตภัณฑ์เรียกย่อว่าอะไร
คำตอบ: โอทอป

คำถาม: โครงการหนึ่งตำบล หนึ่งผลิตภัณฑ์คืออะไร
คำตอบ: โครงการกระตุ้นธุรกิจประกอบการท้องถิ่น

คำถาม: โครงการหนึ่งตำบล หนึ่งผลิตภัณฑ์นำแนวคิดมาจากไหน
คำตอบ: One Village, One Product ของเมืองโออิตะ ประเทศญี่ปุ่น
คุกกี้รัน (วิดีโอเกม)

คุกกี้รัน (อังกฤษ: Cookie Run,อักษรฮันกึล: 쿠키런; RR Kukireon) เป็นวิดิโอเกมแนววิ่งแบบไร้จุดสิ้นสุดในชุดเกมคุกกี้รันของ Devsisters

ความแตกต่างระหว่างแบบของไลน์และ Kakao คือ การอัปเดตของ Kakao ย่อมมาก่อนไลน์ และ Kakao มีเฉพาะในเกาหลีใต้เท่านั้น ส่วนไลน์มีการรองรับสี่ภาษาคือ ไทย, อังกฤษ, ญี่ปุ่นและจีน และสามารถเล่นได้ทั้งโลก

ปัจจุบันคุกกี้รันแบบของไลน์ได้ทำการยุติการให้บริการเป็นที่เรียบร้อยแล้ว โดยปิดการให้ดาวน์โหลดเมื่อวันที่ 18 เมษายน 2561(13.00 น.),ปิดระบบให้บริการเกมส์วันที่ 5 มิถุนายน 2561(13.00น.) และปิดระบบให้บริการลูกค้าวันที่ 31 ต.ค.61

คำถาม: คุกกี้รันคืออะไร
คำตอบ: เป็นวิดิโอเกมแนววิ่งแบบไร้จุดสิ้นสุดในชุดเกมคุกกี้รันของ Devsisters

คำถาม: ปัจจุบันคุกกี้รันแบบของไลน์ได้ทำการยุติการให้ดาวน์โหลดเมื่อใด
คำตอบ: วันที่ 18 เมษายน 2561(13.00 น.)

คำถาม: ปัจจุบันคุกกี้รันแบบของไลน์ได้ปิดระบบให้บริการเกมเมื่อใด
คำตอบ: วันที่ 5 มิถุนายน 2561(13.00น.)

คำถาม: ปัจจุบันคุกกี้รันแบบของไลน์ได้ปิดระบบให้บริการลูกค้าเมื่อใด
คำตอบ: วันที่ 31 ต.ค.61
ซูเปร์โกปาเดเอสปัญญา 2014

ซูเปร์โกปาเดเอสปัญญา 2014 เป็นการแข่งขันฟุตบอลที่จัดขึ้นในระบบสองนัดนั้นจะลงเล่นในช่วงเดือนสิงหาคม ค.ศ. 2014 ระหว่างทีมแชมป์ของลาลิกา ฤดูกาล 2013–14, อัตเลติโกเดมาดริด, และแชมป์ของโกปาเดลเรย์ ฤดูกาล 2013–14, เรอัลมาดริด.[1] ผลการแข่งขันนัดแรกจบลงที่สกอร์ 1–1. อัตเลตีโกชนะเลิศคว้าโทรฟีหลังจากเอาชนะ เรอัลมาดริด 1-0 ในนัดที่สอง.

คำถาม: ซูเปร์โกปาเดเอสปัญญา เกิดขึ้นในปีอะไร
คำตอบ: 2014

คำถาม: ซูเปร์โกปาเดเอสปัญญา เป็นการแข่งขันฟุตบอลที่จัดขึ้นในระบบกี่นัด
คำตอบ: สองนัด

คำถาม: ซูเปร์โกปาเดเอสปัญญา ลงเล่นในช่วงไหน
คำตอบ: งเดือนสิงหาคม ค.ศ. 2014

คำถาม: ซูเปร์โกปาเดเอสปัญญา ผลเป็นอย่างไร
คำตอบ: อัตเลตีโกชนะเลิศคว้าโทรฟีหลังจากเอาชนะ เรอัลมาดริด 1-0 ในนัดที่สอง
ครัชออน!

ครัชออน! (อังกฤษ: Crush on!) คือสตูดิโออัลบั้มแรก ของภคมน บุณยะภูติหรือลูกโป่ง AF4 นักร้องชาวไทย จากรายการทรู อะคาเดมี่ แฟนเทเชีย ซีซั่นที่ 4 อัลบั้มนี้ออกวางจำหน่ายในวันที่ 25 มีนาคม พ.ศ. 2551 อัลบั้มนี้ติดอันดับอัลบั้มขายดีที่บีทูเอสที่อันดับ 3
รายชื่อเพลง
ออดิโอซีดี
ลำดับ	ชื่อเพลง	ผู้แต่ง	ยาว
1.	"จี๊ด..."  	วิฑูรย์ สาคเรศ, พงศักดิ์ ภูววีรานนท์	 
2.	"แฟนเพื่อน"  	ทูเกเตอร์, ธนวิตต์ สุตมุข	 
3.	"คืนสำคัญ"  	อดิศักด์ เอ็ม.คาราอัน, พงศกร สุพร	 
4.	"Dream of Light"  	ชัยวัฒน์ สุขเกษม, จิรัฐติพันธ์ พงศ์สุววณ	 
5.	"เปิดใจ" (เพลงประกอบภาพยนตร์เรื่อง Deep in The Jungle)	กิติกร เพ็ญโรจน์, พัชรพงศ์ จันทาพูน

คำถาม: ครัชออน คือสตูดิโออัลบั้มที่เท่าไร
คำตอบ: อัลบั้มแรก

คำถาม: ครัชออน เป็นอัมบั้มของใคร
คำตอบ: ภคมน บุณยะภูติ

คำถาม: ภคมน บุณยะภูติ มีอีกชื่อหนึ่งว่าอะไร
คำตอบ: ลูกโป่ง AF4

คำถาม: ภคมน บุณยะภูติ เป็นนักชาวไทย จากรายการอะไร
คำตอบ: ทรู อะคาเดมี่ แฟนเทเชีย ซีซั่นที่ 4

คำถาม: อัมบั้มนี้ออกจำหน่ายวันที่เท่าไร
คำตอบ: 25 มีนาคม พ.ศ. 2551
กิ่งจังหวัดฮิดากะ

กิ่งจังหวัดฮิดากะ (ญี่ปุ่น: 日高振興局 โรมาจิ: Hidaka-shinkō-kyoku) เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897 กิ่งจังหวัดนี้ไม่มีเมือง แต่ประกอบด้วย 7 ตำบลใน 6 อำเภอ

ประวัติความเป็นมาของกิ่งจังหวัดฮิดากะ เรียงตามปี ค.ศ.

1897 กิ่งจังหวัดอูรากาวะถูกจัดตั้งขึ้นพร้อมกับกิ่งจังหวัดอื่น ๆ อีก 18 กิ่งจังหวัดในฮกไกโด
1932 ถูกเปลี่ยนชื่อเป็น "กิ่งจังหวัดฮิดากะ"

คำถาม: กิ่งจังหวัดฮิดากะ เป็น 1 ใน 14 กิ่งจังหวัดของอะไร
คำตอบ: ฮกไกโด

คำถาม: กิ่งจังหวัดฮิดากะ จัดตั้งขึ้นในปีอะไร
คำตอบ: ค.ศ. 1897

คำถาม: กิ่งจังหวัดฮิดากะ ไม่มีเมือง แต่ประกอบด้วยกี่ตำบล
คำตอบ: 7 ตำบลใน 6 อำเภอ

คำถาม: กิ่งจังหวัดอูรากาวะถูกจัดตั้งขึ้นพร้อมกับกิ่งจังหวัดอื่น ๆ อีก กี่กิ่งจังหวัด
คำตอบ: 18 กิ่งจังหวัดในฮกไกโด

คำถาม: 1932 ถูกเปลี่ยนชื่อเป็นอะไร
คำตอบ: กิ่งจังหวัดฮิดากะ
แบดบอยส์ คู่หูขวางนรก 2

แบดบอยส์ คู่หูขวางนรก 2 (อังกฤษ: Bad Boys II) เป็นภาพยนตร์แอคชั่น-คอเมดี้ ที่ออกฉายในปี พ.ศ. 2546 กำกับโดยไมเคิล เบย์ เป็นภาคต่อจากภาพยนตร์เรื่อง แบดบอยส์ คู่หูขวางนรก ที่ออกฉายในปี พ.ศ. 2538 นำแสดงโดย วิลล์ สมิธ และมาร์ติน ลอว์เรนซ์ และสำหรับเสียงภาษาไทยให้เสียงโดยทีมพากย์พันธมิตร

คำถาม: แบดบอยส์ คู่หูขวางนรก 2 เป็นภาพยนต์แนวอะไร
คำตอบ: แอคชั่น-คอเมดี้

คำถาม: แบดบอยส์ คู่หูขวางนรก 2 ออกฉายปีอะไร
คำตอบ: พ.ศ. 2546

คำถาม: แบดบอยส์ คู่หูขวางนรก 2 กำกับโดยใคร
คำตอบ: ไมเคิล เบย์

คำถาม: แบดบอยส์ คู่หูขวางนรก ฉาบขึ้นในปีอะไร
คำตอบ: พ.ศ. 2538
ชาญวิทย์ ผลชีวิน

ชาญวิทย์ ผลชีวิน หรือ โค้ชหรั่ง เป็น สมาชิกวุฒิสภาไทย ชุดที่ 12 กรรมการและเลขานุการในคณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ โฆษกกระทรวงการท่องเที่ยวและกีฬา และเป็นอดีตผู้ตรวจราชการกระทรวงท่องเที่ยวและกีฬา อดีตรองอธิบดีกรมพลศึกษา อดีตหัวหน้าผู้ฝึกสอนฟุตบอลทีมชาติไทย ในช่วงปี 2547-2550 โดยรับตำแหน่งต่อจาก ซิกกี้ เฮลด์ เมื่อ พ.ศ. 2547 และในปี พ.ศ. 2536, พ.ศ. 2537 เคยพาทีมสโมสรธนาคารกสิกรไทย คว้าแชมป์ฟุตบอลเอเชียนแชมเปียนส์คัพ (ฟุตบอลสโมสรชิงแชมป์เอเชีย) สองสมัยติดต่อกัน และพาทีมเยาวชน 17 ปีของไทย ไปเล่นฟุตบอลเยาวชนโลกเป็นครั้งแรกที่อียิปต์ ในปี พ.ศ. 2540

ชาญวิทย์สามารถนำทีมชาติไทย ชุดเยาวชนอายุไม่เกิน 23 ปี คว้าแชมป์กีฬาซีเกมส์ ที่ประเทศฟิลิปปินส์ในปี พ.ศ. 2548 และคว้าแชมป์ฟุตบอล 4 เส้าอกรีแบงก์คัพ ที่เวียดนามในปี พ.ศ. 2549 พาทีมชาติไทยชุดเยาวชนอายุไม่เกิน 23 ปี ผ่านเข้าสู่รอบ 8 ทีมสุดท้าย ฟุตบอลเอเชียนเกมส์ครั้งที่ 15 ที่ประเทศกาตาร์ ก่อนแพ้ทีมชาติกาตาร์ 0-3 ต่อมาในปีเดียวกัน พาทีมชาติไทยชุดใหญ่ คว้าแชมป์ฟุตบอลชิงถ้วยพระราชทานคิงส์คัพ 2006 โดยในนัดชิงชนะเลิศ สามารถเอาชนะทีมชาติเวียดนาม 3-1[3]

ชาญวิทย์ ผลชีวิน สำเร็จการศึกษาระดับปริญญาเอก สาขารัฐประศาสนศาสตร์ จากมหาวิทยาลัยศรีปทุม

ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ

คำถาม: ชาญวิทย์ ผลชีวินหรือที่รู้จักในชื่อ  ?
คำตอบ:  โค้ชหรั่ง

คำถาม:  เป็น สมาชิกวุฒิสภาไทย ชุดที่ 12 กรรมการและเลขานุการในคณะกรรมการอะไร ?
คำตอบ: คณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์

คำถาม: ในช่วงปี 2547-2550 โดยรับตำแหน่งต่อจาก ซิกกี้ เฮลด์ เมื่อ พ.ศ.ใด ?
คำตอบ: พ.ศ. 2547

คำถาม: เคยพาทีมสโมสรธนาคารกสิกรไทย คว้าแชมป์ฟุตบอลอะไร ?
คำตอบ: คว้าแชมป์ฟุตบอลเอเชียนแชมเปียนส์คัพ

คำถาม: ชาญวิทย์สามารถนำทีมชาติไทย ชุดเยาวชนอายุไม่เกิน 23 ปี คว้าแชมป์กีฬาซีเกมส์ ที่ประเทศฟิลิปปินส์ในปี พ.ศ.ใด ?
คำตอบ:  พ.ศ. 2548
ปลาก้างพระร่วง

ปลาก้างพระร่วง (อังกฤษ: glass catfish, ghost catfish, phantom catfish, Thai glass catfish) เป็นปลาน้ำจืดชนิดหนึ่งในวงศ์ Kryptopterus นิยมเลี้ยงเป็นปลาสวยงามมากกว่าจะนำมาบริโภค พบได้ทั่วไปในตลาดซื้อขายปลาน้ำจืดสวยงามโดยเป็นปลาส่งออกที่ขึ้นชื่อชนิดหนึ่ง แต่อนุกรมวิธานของปลาชนิดนี้เป็นที่สับสนกันมานานและเพิ่งได้รับการจำแนกอย่างชัดเจนในปี พ.ศ. 2556 ปลาก้างพระร่วงเป็นปลาประจำถิ่นของไทย อาศัยอยู่ตามแม่น้ำลำธารที่มีกระแสน้ำไหลแรงในภาคกลาง ภาคตะวันออก และภาคใต้ของประเทศ ปัจจุบันพบมากที่สุดตามลำน้ำทางตอนใต้ของคอคอดกระที่ไหลลงสู่อ่าวไทยและตามลำน้ำแถบทิวเขาบรรทัดในภาคตะวันออก นอกจากนี้ยังมีรายงานการพบเห็นที่รัฐปีนังของมาเลเซียปลาก้างพระร่วง มีหนวดคู่ 
2 คู่อยู่ที่ขากรรไกรบนและล่าง โดยหนวดคู่บนจะยาวกว่าคู่ล่างมาก ครีบหลังมีขนาดเล็กและสั้นมากจนแทบมองไม่เห็น ครีบทวารเป็นแนวยาวจรดโคนหาง หางมีลักษณะเว้าลึก มีลักษณะลำตัวเพรียวยาวและแบนข้างมาก ความยาวทั้งหมดโดยปกติอยู่ที่ราว 6.5 ซม. (2.6 นิ้ว) แต่อาจพบยาวได้ถึง 8 ซม. (3.1 นิ้ว)ลำตัวโปร่งใส จนสามารถมองเห็นอวัยวะภายในได้ชัดเจน อาจกล่าวได้ว่าเป็น "ปลาที่ตัวใสที่สุดในโลก"

คำถาม: ปลาก้างพระร่วงเป็นปลาน้ำจืดชนิดหนึ่งที่จัดอยู่ในวงศ์ใด
คำตอบ: วงศ์ Kryptopterus

คำถาม: ปลาก้างพระร่วงมีถิ่นที่อยู่อาศัยเป็นลักษณะใดอธิบาย
คำตอบ: อาศัยอยู่ตามแม่น้ำลำธารที่มีกระแสน้ำไหลแรงในภาคกลาง ภาคตะวันออก และภาคใต้ของประเทศ

คำถาม: ปลาก้างพระร่วงเคยถูกค้นพบที่ต่างประเทศคือที่ใด
คำตอบ: รัฐปีนังของมาเลเซีย
รีเมมเบอร์มี (วิดีโอเกม)

รีเมมเบอร์มี (อังกฤษ: Remember Me) เป็นวิดีโอเกมแอ็คชันผจญภัยพัฒนาโดย ด็อนต์น็อด เอ็นเตอร์เทนเมนต์ และ แคปคอม ออกจำหน่ายในเดือนมิถุนายน ค.ศ. 2013 สำหรับไมโครซอฟท์ วินโดวส์, เพลย์สเตชัน 3 และ เอกซ์บอกซ์ 360 เนื้อเรื่องเกมจะมุ่งเน้นไปที่ตัวละคร นิลิน นักล่าหน่วยความจำที่ทำงานเพื่อต่อต้านกลุ่มใต้ดินที่เรียกว่า อีร์โรริสต์ส เมื่อเกมเริ่มเธอได้ถูกปลดออกจากเกือบทุกความทรงจำของเธอโดย องค์กรเมก้าเมโมไรต์ ด้วยความช่วยเหลือของชายลึกลับที่ชื่อว่า เอดจ์ เธอไปในการสืบเสาะเพื่อนำมาลงจดจำและกู้คืนความทรงจำที่หายไปของเธอ

รีเมมเบอร์มี ได้รับการพัฒนาเป็นการเปิดตัวครั้งแรกของ ด็อนต์น็อด เอ็นเตอร์เทนเมน กับหนึ่งในสมาชิกผู้ก่อตั้งบริษัท จีนส์-แมกซ์ มอรีส เป็นผู้กำกับ เป็นส่วนหนึ่งของจุดประสงค์ของเขาสำหรับการเล่นเกมคือการสร้างเรื่องราวที่กระตุ้นความคิดและตัดสินในที่สุดตัวละครหญิงที่จะช่วยถ่ายทอดเรื่องราวรูปแบบ

คำถาม: รีเมมเบอร์มี เป็นวิดีโอเกมแนวอะไร
คำตอบ: แอ็คชันผจญภัย

คำถาม: รีเมมเบอร์มี ออกจำหน่ายวันที่เท่าไร
คำตอบ: มิถุนายน ค.ศ. 2013
สงครามเสรีนิยม

สงครามเสรีนิยม (Liberal Wars) ยังคงเป็นที่รู้จักในชื่อ สงครามกลางเมืองโปรตุเกส, สงครามสองพี่น้อง หรือ สงครามมิเกลลิสต์ เป็นสงครามระหว่างฝ่ายนักรัฐธรรมนูญหัวก้าวหน้าและนักสมบูรณาญาสิทธิอำนาจนิยมในโปรตุเกส โดยมีระยะเวลาตั้งแต่พ.ศ. 2371 ถึงพ.ศ. 2377 ฝ่ายที่เข้ามาพัวพันรวมทั้ง โปรตุเกส, กบฏโปรตุเกส, สหราชอาณาจักร, ฝรั่งเศส, โรมันคาทอลิกและสเปน

คำถาม: สงครามเสรีนิยม เป็นสงครามระหว่างฝ่ายไหน
คำตอบ: นักรัฐธรรมนูญหัวก้าวหน้าและนักสมบูรณาญาสิทธิอำนาจนิยมในโปรตุเกส

คำถาม: สงครามเสรีนิยม โดยมีระยะเวลาตั้งแต่ปีอะไร
คำตอบ: พ.ศ. 2371

คำถาม: สงครามเสรีนิยม โดยมีระยะเวลาตั้งแต่สิ้นสุดปีอะไร
คำตอบ: พ.ศ. 2377
คืนกระจกแตก

คืนกระจกแตก หรือเรียกอีกชื่อว่า คริสทัลล์นัคท์ (เยอรมัน: Kristallnacht) เป็นเหตุการณ์การสังหารหมู่ชาวยิวในนาซีเยอรมนีเมื่อวันที่ 9-10 พฤศจิกายน 1938 ที่ได้ถูกดำเนินการโดยหน่วยชตูร์มับไทลุง (SA) และกองกำลังพลเรือนชาวเยอรมัน เจ้าหน้าที่ตำรวจเยอรมันได้แต่เฝ้าดูสถานการณ์โดยไม่เข้าแทรกแซงใดๆเลย คำเรียกว่า คริสทัลล์นัคท์ มาจากเศษกระจกที่ได้แตกเกลื่อนไปตามถนน หลังจากที่หน้าต่างของอาคารร้านค้าที่มีชาวยิวเป็นเจ้าของและธรรมศาลาถูกทุบตีจนแตก

จำนวนของการเสียชีวิตที่เกิดจากการสังหารหมู่ที่มีความแตกต่างกัน รายงานในช่วงแรกคาดว่าชาวยิว 91 คนถูกฆ่าตายระหว่างการโจมตี การวิเคราะห์สมัยใหม่แหล่งวิชาการเยอรมันโดยนักประวัติศาสตร์ เช่น ริชาร์ด เจอีแวนส์ ทำให้จำนวนเพิ่มสูงขึ้นมาก เมื่อเสียชีวิตจากการกระทำผิดหลังการจับกุมและการฆ่าตัวตายที่ตามมาจะถูกรวมยอดผู้เสียชีวิตปีนขึ้นไปเป็นจำนวนร้อย นอกจากนั้นชาวยิวกว่า 30,000 คนถูกจับกุมและคุมขังในค่ายกักกันนาซี

บ้านของชาวยิว, โรงพยาบาลและโรงเรียนถูกรื้อค้น, การโจมตีทำลายอาคารด้วยค้อน. ธรรมศาลากว่า 1,000 แห่งถูกวางเพลิง (มีเพียง 95 แห่งในกรุงเวียนนา ประเทศออสเตรียเท่านั้น) และธุรกิจร้านค้าของเหล่าชาวยิวกว่า 7,000 แห่งถูกทำลายหรือได้รับความเสียหาย มาร์ติน กิลเบิร์ตได้เขียนว่าไม่มีเหตุการณ์ในประวัติศาสตร์ของชาวยิวเยอรมันระหว่างปี 1933 และ 1945 มีรายงานอย่างกว้างขวางในขณะที่มันกำลังจะเกิดขึ้นและบัญชีจากผู้สื่อข่าวของต่างชาติที่ทำงานในเยอรมนีที่ได้ส่งข่าวที่ต้องช็อกไปทั่วโลก นิตยสารไทม์ได้เขียนในเวลา:"ไม่มีโฆษาณาชวนเชื่อของต่างประเทศใดที่คอยแต่จะใส่ร้ายป้ายสีเยอรมนีเลยก่อนที่โลกสามารถจะเอาชนะเรื่องของการเผาและทุบตี,ข่มขืนอย่างเลวทรามกับคนที่ไม่มีทางสู้และประชาชนผู้บริสุทธิ์,ซึ่งเป็นสิ่งที่ทำให้อัปยศอดสูของประเทศนั้นสำหรับเมื่อวานนี้"

ข้ออ้างสำหรับการโจมตีในครั้งนี้คือการลอบสังหารแอนสท์ ฟอม รัท เจ้าหน้าที่การทูตของนาซี โดยนายเฮอร์เชล กรินสปัน ชาวเยอรมันเชื้อสายยิวซึ่งเกิดในประเทศโปแลนด์ที่อาศัยอยู่ในกรุงปารีส คืนกระจกแตกตามมาด้วยการคว่ำบาตรธุรกิจยิวและการกวาดล้างชาวชิว ซึ่งนักประวัติศาสตร์มองว่าเหตุการณ์เหล่านี้เป็นส่วนหนึ่งของนโยบายทางเชื้อชาติของนาซีและเป็นจุดเริ่มต้นของการแก้ปัญหาชาวยิวครั้งสุดท้ายและการฆ่าล้างเผ่าพันธุ์โดยนาซี

คำถาม: คืนกระจกแตก หรือเรียกอีกชื่อว่าอะไร ?
คำตอบ: คริสทัลล์นัคท์

คำถาม: เป็นเหตุการณ์การสังหารหมู่ชาวยิวในนาซีเยอรมนีเมื่อวันที่เท่าไหร่ ปี ค.ศ. อะไร ?
คำตอบ: 9-10 พฤศจิกายน 1938

คำถาม: จำนวนของการเสียชีวิตที่เกิดจากการสังหารหมู่ที่มีความแตกต่างกัน รายงานในช่วงแรกคาดว่าชาวยิว ทั้งหมดกี่คน ?
คำตอบ: 91 คน

คำถาม:  การวิเคราะห์สมัยใหม่แหล่งวิชาการเยอรมันโดยนักประวัติศาสตร์ คือใคร ?
คำตอบ: ริชาร์ด เจอีแวนส์

คำถาม: ข้ออ้างสำหรับการโจมตีในครั้งนี้คือการลอบสังหารใคร ?
คำตอบ: แอนสท์ ฟอม รัท
อรรินทร์ ยมกกุล

อรรินทร์ ยมกกุล หรือ (เกิด 5 มิถุนายน) ชื่อเล่น อร พิธีกรรายการ ตระเวนข่าว ตะลอนโลก คู่กับ อรชุน รินทรวิฑูรย์ และ แคลร์ ปัจฉิมานนท์ ทาง ช่อง 3 และ พิธีกรรายการ ตู้ปณ.ข่าว3 คู่กับ เชิงชาย หว่างอุ่น และ กฤต เจนพานิชการ ทางช่อง 3SD

คำถาม: อรรินทร์ ยมกกุล เกิดวันที่เท่าไร
คำตอบ: 5 มิถุนายน

คำถาม: อรรินทร์ ยมกกุล ชื่อเล่นว่าอะไร
คำตอบ: อร
Non-Slip Floor Saturn

Non-Slip Floor Saturn
รายละเอียดสินค้า
ใช้สำหรับงานตกแต่งภายในทั่วไป โดยเฉพาะใช้ตกแต่งเป็นพื้น บันได ระเบียง เพิ่มความแข็งแรงโดยการ ลามิเนท และ เทมเปอร์ได้
คุณสมบัติ
ประเภทกระจกตกแต่งภายในแบบกระจกหลอมลวดลาย
ลวดลาย/ดีไซน์แบบพื้นผิวมีลาย
ขนาด W1830 x H2440 หนา 12 mm.
ไม่ทราบราคาสินค้า

คำถาม: ขอทราบชื่อสินค้าหน่อย
คำตอบ: Non-Slip Floor Saturn

คำถาม: ราคาเท่าไรหรอครับ
คำตอบ: ไม่ทราบราคาสินค้า

คำถาม: มีขนาดของสินค้าอยู่เท่าไร
คำตอบ: ขนาด W1830 x H2440 หนา 12 mm.
โตโยต้า พรีเมียร์คัพ 2017

การแข่งขัน โตโยต้า พรีเมียร์คัพ 2017 เป็นการแข่งขันโตโยต้า พรีเมียร์คัพ ครั้งที่ 6 โดยจะเป็นการแข่งขันระหว่างสโมสรชนะเลิศโตโยต้า ลีกคัพ 2559 ซึ่งได้ยุติการแข่งขันก่อนนัดชิงชนะเลิศระหว่างบุรีรัมย์ ยูไนเต็ด กับ เอสซีจี เมืองทอง ยูไนเต็ด โดยทั้งสโมสรได้ตกลงแบ่งสิทธิ์การแข่งขัน โดยบุรีรัมย์ ยูไนเต็ด จะลงแข่งขันในแม่โขงคลับแชมเปียนชิพ 2016 ส่วนเอสซีจี เมืองทอง ยูไนเต็ด จะลงเล่นในโตโยต้า พรีเมียร์คัพ[1] ซึ่งจะลงแข่งขันกับสโมสรซานเฟรซ ฮิโระชิมะ ทีมอันดับ 6 ของเจลีก ดิวิชัน 1 จากประเทศญี่ปุ่น

คำถาม: โตโยต้า พรีเมียร์คัพ 2017 ครั้งที่เท่าไร
คำตอบ: ครั้งที่ 6

คำถาม: โตโยต้า พรีเมียร์คัพ 2017 เป็นการแข่งขันระหว่างสโมสรชนะเลิศอะไร
คำตอบ: โตโยต้า ลีกคัพ 2559

คำถาม: โตโยต้า พรีเมียร์คัพ 2017 สโมสรได้ตกลงแบ่งสิทธิ์การแข่งขัน โดยทีมอะไร
คำตอบ: ยบุรีรัมย์ ยูไนเต็ด

คำถาม: โตโยต้า พรีเมียร์คัพ 2017 จะลงแข่งขันที่ไหน
คำตอบ: แม่โขงคลับแชมเปียนชิพ 2016
ต้นกาหลง

กาหลง เป็นต้นไม้ที่มีถิ่นกำเนิดในเอเชียตะวันออกเฉียงใต้ เป็นดอกไม้ประจำจังหวัดสตูลกาหลงเป็นไม้พุ่ม สูง 1-3 เมตร ใบเดี่ยวเรียงสลับ รูปไข่หรือเกือบกลม ปลายเว้าลงมาสู่เส้นกลางใบลึกเกือบครึ่งแผ่นใบ ปลายแฉกทั้งสองข้างแหลม ปลายเส้นกลางใบมีติ่งเล็กแหลม ผลัดใบในฤดูหนาวระหว่างเดือนพฤศจิกายนถึงเดือนธันวาคม และจะแตกใบใหม่ราวเดือนเมษายนถึงเดือนพฤษภาคม ดอกออกหลังจากใบใหม่แตกออกมาแล้ว ดอกสีขาว มีลักษณะเป็นช่อดอกสั้นๆ ออกตรงข้ามกับใบที่อยู่ตอนปลายกิ่ง มี 3-10 ดอก ฝักแบน คล้ายรูปขอบขนาน ปลายและโคนฝักสอบแหลม ปลายฝักมีติ่งแหลม ขอบฝักเป็นสันหนา มี 5-10 เมล็ด เมล็ดเล็กคล้ายรูปขอบขนาน

คำถาม: ต้นกาหลงมีถิ่นกำเนิดที่ไหน
คำตอบ: เอเชียตะวันออกเฉียงใต้

คำถาม: ต้นกาหลงเป็นต้นไม้ประจำจังหวัดใด
คำตอบ: จังหวัดสตูล
โอลิวีน

โอลิวีน (อังกฤษ: Olivine) เป็นภาษาโบราณ หมายถึง สีเขียวมะกอก (Olive green) และยังหมายถึงว่า เป็น แร่ประกอบหิน แต่ในลักษณะที่เป็นรัตนชาติ เรียกว่า เพริดอต (Peridot) ส่วนคำว่า คริโซไลต์ (Chysolite) ก็หมายถึง โอลิวีน เช่นกัน แร่ในกลุ่มนี้ประกอบด้วย

คำถาม: โอลิวีน เป็นภาษาอะไร
คำตอบ: ภาษาโบราณ

คำถาม: โอลิวีน หมายถึงอะไร
คำตอบ: สีเขียวมะกอก

คำถาม: โอลิวีน มีอีกความหมายว่าอะไร
คำตอบ: แร่ประกอบหิน

คำถาม: โอลิวีน มีลักษณะอย่างไร
คำตอบ: รัตนชาติ

คำถาม: รัตนชาติ เรียกว่าอะไร
คำตอบ: เพริดอต
จันทรุปราคา มกราคม พ.ศ. 2561

จันทรุปราคาเต็มดวงเกิดขึ้นเมื่อวันที่ 31 มกราคม พ.ศ. 2561 เนื่องจากดวงจันทร์อยู่ใกล้จุดปลายระยะทางวงโคจร เมื่อวันที่ 30 มกราคม จึงเรียกได้ว่า "ซูเปอร์มูน" โดยซูเปอร์มูนครั้งก่อน เกิดขึ้นเมื่อเดือนกันยายน พ.ศ.​ 2558[1]
นอกจากนี้ปรากฏการณ์ดังกล่าวยังเรียกว่าบลูมูน ซึ่งเป็นวันที่ดวงจันทร์เต็มดวงครั้งที่สองของเดือนมกราคม พ.ศ.​ 2561 นอกจากนั้น ยังได้รับการกล่าวถึงในสื่อมวลชนว่า "ซูเปอร์บลูบลัดมูน" (Super Blue Blood Moon)คำว่า "บลัด (blood)" มีนัยยะสื่อถึงสีแดงดั่งโลหิตของดวงจันทร์ระหว่างปรากฎการณ์จันทรุปราคา[2] ปรากฏการณ์นี้เกิดขึ้นครั้งล่าสุดเมื่อวันที 30 ธันวาคม พ.ศ. 2409 สำหรับซีกโลกตะวันออก[3] และก่อนหน้านั้น เมื่อวันที่ 31 มีนาคม พ.ศ. 2409[4][5] ครั้งต่อไปจะเกิดขึ้นในวันที่ 31 มกราคม พ.ศ. 2580 ในอีกหนึ่งรอบวัฏจักรเมตอน (19 ปี)

คำถาม: จันทรุปราคาเต็มดวงเกิดขึ้นเมื่อวันที่ 31 มกราคม พ.ศ. 2561 เนื่องจากดวงจันทร์อยู่ใกล้จุดปลายระยะทางวงโคจร เมื่อวันที่ 30 มกราคม จึงเรียกได้ว่าอะไร
คำตอบ: ซูเปอร์มูน

คำถาม: ซูปเปอร์มูนครั้งก่อนเกิดขึ้นเมื่อเดือนอะไร และพ.ศ.อะไร
คำตอบ: เดือนกันยายน พ.ศ.​ 2558

คำถาม: ซูเปอร์บลูบลัดมูน คืออะไร
คำตอบ: เป็นวันที่ดวงจันทร์เต็มดวงครั้งที่สองของเดือนมกราคม พ.ศ.​ 2561

คำถาม: คำว่า บลัด มีนัยยะสื่อถึงอะไร
คำตอบ: มีนัยยะสื่อถึงสีแดงดั่งโลหิตของดวงจันทร์ระหว่างปรากฎการณ์จันทรุปราคา

คำถาม: ปรากฏการณ์นี้เกิดขึ้นครั้งล่าสุดเมื่อวันที 30 ธันวาคม พ.ศ. 2409 ทางซีกโลกใด
คำตอบ: ซีกโลกตะวันออก
ญาณิน วิสมิตะนันทน์

ฉันทธนิสา วิสมิตะนันทน์ (31 มีนาคม พ.ศ. 2527 — ) ชื่อเล่น : จีจ้า (เป็นภาษาตากาล็อก แปลว่าไวโอลิน)[2] นักแสดงหญิง ที่ได้รับการสนับสนุนจาก ปรัชญา ปิ่นแก้ว, พันนา ฤทธิไกร และสมศักดิ์ เตชะรัตนประเสริฐ ให้เป็นนางเอกภาพยนตร์แอ็คชั่นของสหมงคลฟิล์ม ที่ใช้ทุนสร้างถึง 120 ล้านบาท[3]

คำถาม: ญาณิน วิสมิตะนันทน์ เกิดปีอะไร
คำตอบ: 31 มีนาคม พ.ศ. 2527

คำถาม: ญาณิน วิสมิตะนันทน์ ชื่อเล่นว่าอะไร
คำตอบ: จีจ้า

คำถาม: จีจ้า เป็นภาษาอะไร
คำตอบ: ภาษาตากาล็อก

คำถาม: ฉันทธนิสา วิสมิตะนันทน์ มีอาชีพอะไร
คำตอบ: นักแสดงหญิง
เจ้าชายฟิลิแบร์โต ดยุกแห่งเจนัว

เจ้าชายฟิลิแบร์โต ดยุกแห่งเจนัว (อังกฤษ: Prince Filiberto, Duke of Genoa) ประสูติเมื่อวันที่ 10 มีนาคม 2438 ณ ตูริน อิตาลี เป็นพระโอรสลำดับที่ 2 ในเจ้าชายโทมัส ดยุกแห่งเจนัว กับเจ้าหญิงอิซาเบลลาแห่งบาวาเรีย เป็นดยุกแห่งเจนัวพระองค์ที่ 4

เมื่อพระองค์เจริญพระชันษาแล้ว พระองค์ทรงมีความสนพระทัยด้านการทหารมาก พระบิดาของพระองค์จึงโปรดให้ทรงศึกษาเกี่ยวกับด้านการทหารโดยตรง ซึ่งพระองค์สามารถเรียนและจบหลักสูตร จนสามารถติดยศนายพล โดยมีเบนิโต มุสโสลินี เป็นผู้ถวายการสอนและพระสหายในเวลาเดียวกัน และยังเป็นที่ปรึกษาของพระองค์ในสงครามอิตาลี-อะบิสซิเนียครั้งที่สอง และเมื่ออิตาลีเข้าร่วมสงครามโลกครั้งที่สอง พระองค์กลายเป็นผู้บังคับบัญชาการทหารที่ 7 เพื่อไกล่เกลี่ยให้อิตาลีเข้าร่วมฝ่ายพันธมิตร

เจ้าชายฟิลิแบร์โต ดยุกแห่งเจนัว ทรงเสกสมรสกับ เจ้าหญิงลิเดียร์แห่งแอเทนเบิร์ก เมื่อวันที่ 30 เมษายน 2471 การเสกสมรสของพระองค์ไม่มีพระบุตร

หลังจากสงครามโลกครั้งที่สอง มีการลงมติให้ประเทศอิตาลีจากประชาชนส่วนใหญ่ให้เป็นระบอบประชาธิปไตย ต่อมาเมื่อ เจ้าชายแฟร์ดีนันโด ดยุกแห่งเจนัว (2427-2506) พระเชษฐาของพระองค์สิ้นพระชนม์ลงเมื่อวันที่ 24 มิถุนายน 2506 พระองค์จึงกลายเป็น ดยุกแห่งเจนัวพระองค์ที่ 4 ต่อมา เจ้าชายฟิลิแบร์โต ดยุกแห่งเจนัว สิ้นพระชนม์ลงเมื่อวันที่ 7 กันยายน 2535 ณ โลซาน ประเทศสวิตเซอร์แลนด์ สิริพระชันษา 95 ปี

คำถาม: เจ้าชายฟิลิแบร์โต ดยุกแห่งเจนัว ประสูติเมื่อวันที่เท่าไร เดือนอะไร ปีอะไร
คำตอบ: วันที่ 10 มีนาคม 2438

คำถาม: เจ้าชายฟิลิแบร์โต ดยุกแห่งเจนัว ทรงเสกสมรสกับใคร
คำตอบ: เจ้าหญิงลิเดียร์แห่งแอเทนเบิร์ก

คำถาม: เจ้าชายฟิลิแบร์โต ดยุกแห่งเจนัว สิ้นพระชนม์ลง ณ ที่ใด ประเทศอะไร
คำตอบ: ณ โลซาน ประเทศสวิตเซอร์แลนด์
เกิลส์เดย์

เกิลส์เดย์ (เกาหลี : 걸스 데이 , อังกฤษ : Girl's Day ) เป็นวงดนตรีหญิงล้วนสัญชาติเกาหลีใต้ สังกัด Dream T Entertainment เปิดตัวเมื่อวันที่ 9 กรกฎาคม 2010 ในรายการ มิวสิกแบงก์ เพลงเปิดตัวคือ "Tilt My Head" ปัจจุบันมีสมาชิก 4 คน คือ โซจิน มินอา ยูรา ฮเยริ เดบิวท์วันที่ 7 กรกฎาคม พ.ศ. 2553 (9 ปี)

คำถาม: เกิลส์เดย์ เป็นวงดนตรีอะไร
คำตอบ: วงดนตรีหญิงล้วน

คำถาม: เกิลส์เดย์ สัญชาติอะไร
คำตอบ: เกาหลีใต้

คำถาม: เกิลส์เดย์ เปิดตัวเมื่อไร
คำตอบ: 9 กรกฎาคม 2010

คำถาม: เกิลส์เดย์ เปิดตัวรายการอะไร
คำตอบ: มิวสิกแบงก์

คำถาม: เกิลส์เดย์ ปัจจุบันมีสมาชิกเท่าไร
คำตอบ: 4 คน
ณัฐพงษ์ ขจรมาลี

ณัฐพงษ์ ขจรมาลี (ชื่อเล่น: คิว; 5 พฤษภาคม พ.ศ. 2537 – ) เป็นนักฟุตบอลระดับอาชีพชาวไทย ผู้ทำหน้าที่ตำแหน่งผู้รักษาประตูในการแข่งขันไทยลีก ร่วมกับพีที ประจวบ

เมื่อวันที่ 30 เมษายน พ.ศ. 2560 เขาได้ประสบอุบัติเหตุ รถยนต์ที่เขานั่งได้ชนกับรถบรรทุกอย่างจัง ซึ่งเขาอาการสาหัส และได้รับการนำตัวส่งโรงพยาบาล

ในภายหลัง ได้มีนักฟุตบอลที่มีชื่อเสียงระดับโลกสามราย ได้แก่ กูร์ต ซูมา, ออลีวีเย ฌีรู และปีแยร์-แอเมอริก โอบาเมอย็องก์ ได้ทำการจัดประมูลเสื้อเพื่อระดมทุนช่วยเหลือสำหรับเขา ซึ่งต่อมา เขามีอาการปลอดภัย

คำถาม: ณัฐพงษ์ ขจรมาลีชื่อเล่นคืออะไร
คำตอบ: คิว

คำถาม: ณัฐพงษ์ ขจรมาลีคือใคร
คำตอบ: นักฟุตบอลระดับอาชีพชาวไทย ผู้ทำหน้าที่ตำแหน่งผู้รักษาประตูในการแข่งขันไทยลีก ร่วมกับพีที ประจวบ

คำถาม: นักฟุตบอลที่มีชื่อเสียงระดับโลกที่ทำการจัดประมูลเสื้อเพื่อระดมทุนช่วยเหลือสำหรับเขาคือใครบ้าง
คำตอบ: กูร์ต ซูมา, ออลีวีเย ฌีรู และปีแยร์-แอเมอริก โอบาเมอย็องก์
ปลากะพงเขียว

ปลากะพงเขียว (อังกฤษ: Blue-gray snapper, Green jobfish; ชื่อวิทยาศาสตร์: Aprion virescens) เป็นปลาทะเลกระดูกแข็งชนิดหนึ่ง ในวงศ์ปลากะพงแดง (Lutjanidae)

มีรูปร่างยาวเรียว ลำตัวหนาและด้านข้างแบน หัวโต จะงอยปากยาวปลายมน นัยน์ตาโตและอยู่ใกล้ช่องเปิดเหงือก ปากกว้างและเฉียงขึ้นเล็กน้อย มีฟันเป็นเขี้ยวที่แหลมคมท่อนหางยาวเรียว มีเกล็ดขนาดเล็กที่หัวและลำตัว ครีบหลังยาว ส่วนของก้านครีบแข็งและอ่อนติดเป็นแผ่นเดียวกัน ครีบหางเว้าเป็นแฉกกว้าง ปลายแฉกเรียวแหลม พื้นลำตัวมีสีเขียวปนน้ำเงิน ส่วนท้องเป็นสีขาวปนเทาจาง ๆ

จัดเป็นปลาเพียงชนิดเดียวเท่านั้นที่อยู่ในสกุล Aprion[1] (มาจากภาษากรีกคำว่า "Aprion" หมายถึง "ปราศจาก" กับคำว่า "prion" หมายถึง "เลื่อย") มีความยาวประมาณ 60-80 เซนติเมตร ใหญ่ที่สุดพบยาวถึง 112 เซนติเมตร น้ำหนัก 15.4 กิโลกรัม

เป็นปลาที่แพร่กระจายพันธุ์ในเขตอินโด-แปซิฟิก ตั้งแต่เกาะฮาวาย, แอฟริกาตะวันออก, ญี่ปุ่น จนถึงตอนเหนือของออสเตรเลีย ในน่านน้ำไทยพบมากที่ทะเลอันดามัน มักพบในหน้าดิน บริเวณเกาะ, แนวปะการัง ในระดับความลึกไม่เกิน 100 เมตร

เป็นปลาเศรษฐกิจ ที่มีรสชาติดี มีความสำคัญในการทำประมง

คำถาม: ปลากะพงเขียว มีลักษณะวงศ์ตะกูลเป็นอย่างไร
คำตอบ: ปลากะพงแดง

คำถาม: ปลากะพงเขียว มีความยาวมากที่สุดเท่าไร
คำตอบ: 112 เซนติเมตร

คำถาม: ปลากะพงเขียว มีน้ำหนักมากที่สุดเท่าไร
คำตอบ: 15.4 กิโลกรัม

คำถาม: ปลากะพงเขียว แพร่กระจายพันธ์ในเขตไหน
คำตอบ: อินโด-แปซิฟิก
ธงไชย แมคอินไตย์

ธงไชย แมคอินไตย์ ชื่อเล่น เบิร์ด (เกิด 8 ธันวาคม พ.ศ. 2501) เป็นนักร้อง นักแสดงชาวไทย ได้รับขนานนามว่าเป็น "ซูเปอร์สตาร์เมืองไทย"[1][2] แรกเข้าวงการบันเทิงเป็นนักแสดงสมทบ ต่อมาได้รับบทพระเอก โดยภาพยนตร์ที่สร้างชื่อเสียงให้กับเขาที่สุดเรื่อง ด้วยรักคือรัก[3] ส่วนละครที่สร้างชื่อเสียงที่สุดของเขาคือบท "โกโบริ" ในละครคู่กรรม[4] ด้านวงการเพลงซึ่งเป็นอาชีพหลักเขาเริ่มต้นจากการประกวดร้องเพลงของสยามกลการ ต่อมาเป็นนักร้องในสังกัดบริษัท จีเอ็มเอ็ม แกรมมี่ จำกัด (มหาชน) ซึ่งประสบความสำเร็จสูงสุดของประเทศไทย[5] มียอดจำหน่ายอยู่ในระดับแนวหน้าของทวีปเอเชียยอดรวมกว่า 25 ล้านชุด[6]

ธงไชยมีผลงานที่สร้างชื่อเสียงยาวนานไม่ต่ำกว่า 30 ปีในวงการบันเทิง[7] มีสตูดิโออัลบั้มเดี่ยวที่มียอดจำหน่ายเกินล้านตลับมากที่สุด 7 ชุด[8] โดยอัลบั้มชุดรับแขก มียอดจำหน่ายมากกว่า 5 ล้านชุด สูงที่สุดเป็นประวัติการณ์ของประเทศไทย[9][10] และการแสดงคอนเสิร์ตของเขามียอดผู้ชมรวมจากการจำหน่ายบัตรของต้นสังกัดสูงที่สุด[11] โดยเฉพาะคอนเสิร์ตแบบเบิร์ดเบิร์ดโชว์ มีผู้ชมสูงสุดของประเทศไทย[12][13] จากชื่อเสียงที่ยาวนานสมาคมผู้สู่ข่าวบันเทิงแห่งประเทศไทยให้ฉายาธงไชย "ดาวค้างกรุ" (ปี พ.ศ. 2548)[14] และ "ป๋าพันปี" (ปี พ.ศ. 2550)[15] และส่วนหนึ่งจากการสำรวจความนิยมของธงไชย โดยมหาวิทยาลัยรามคำแหง (ปี พ.ศ. 2545) ภาพลักษณ์ที่สำคัญของเขา คือ ความกตัญญู ความสามารถในการร้องเพลง การพัฒนาตนเอง ความสามารถในการให้ความบันเทิงแก่ผู้ชม และการเป็นแบบอย่างที่ดี เป็นต้น[16]

คำถาม: ธงไชยแมคอินไตย์มีชื่อเล่นว่าอะไร
คำตอบ: เบิร์ด

คำถาม: ธงไชยแมคอินไตย์เกิดวันที่เท่าไหร่
คำตอบ: 8 ธันวาคม พ.ศ. 2501

คำถาม: ธงไชยแมคอินไตย์เป็นนักร้องในสังกัดค่ายใด
คำตอบ: จีเอ็มเอ็ม แกรมมี่ จำกัด (มหาชน)
ชาวเบงกอล

ชาวเบงกอล (เบงกอล: বাঙালি; อังกฤษ: Bengali, Bangalee) คือกลุ่มชาติพันธุ์อินโด-อารยันกลุ่มหนึ่งที่เป็นชนพื้นเมืองของภูมิภาคเบงกอลในเอเชียใต้ หรือระบุให้แคบลงคือ ส่วนตะวันออกของอนุทวีปอินเดียซึ่งปัจจุบันถูกแบ่งระหว่างประเทศบังกลาเทศกับรัฐเบงกอลตะวันตก, รัฐตริปุระ และหุบเขาพราก (Barak) ในรัฐอัสสัมของประเทศอินเดีย ชาวเบงกอลพูดภาษาเบงกอลซึ่งเป็นภาษาหนึ่งในกลุ่มภาษาอินโด-อารยัน บางครั้งชื่อ "เบงกอล" (Bangalee) ยังใช้เรียกแทนชาวบังกลาเทศในฐานะประชาชาติด้วย
ชาวเบงกอลเป็นกลุ่มชาติพันธุ์ที่ใหญ่เป็นอันดับที่ 3 ของโลก รองจากชาวฮั่นและชาวอาหรับ นอกเหนือจากบังกลาเทศและรัฐเบงกอลตะวันตก, รัฐตริปุระ และหุบเขาพรากในรัฐอัสสัมของอินเดียแล้ว ประชากรชาวเบงกอลส่วนใหญ่ยังอาศัยอยู่ในดินแดนสหภาพหมู่เกาะอันดามันและนิโคบาร์ของอินเดีย เช่นเดียวกับเขตเนินเขาจิตตะกองของบังกลาเทศ (ซึ่งแต่เดิมไม่ถือเป็นส่วนหนึ่งของภูมิภาคเบงกอล) โดยมีประชากรอย่างมีนัยสำคัญในเดลี, รัฐอรุณาจัลประเทศ, รัฐฉัตตีสครห์, รัฐฌารขัณฑ์, รัฐเมฆาลัย, รัฐมิโซรัม, รัฐนาคาแลนด์ และรัฐอุตตราขัณฑ์ของอินเดีย ชาวเบงกอลพลัดถิ่นทั่วโลก (ชาวบังกลาเทศพลัดถิ่นและชาวอินเดียเชื้อสายเบงกอล) มีชุมชนถาวรในปากีสถาน, สหรัฐ, สหราชอาณาจักร, แคนาดา, ตะวันออกกลาง, ญี่ปุ่น, เกาหลีใต้, มาเลเซีย, สิงคโปร์ และอิตาลี
ชาวเบงกอลมีกลุ่มย่อยทางศาสนาที่สำคัญสี่กลุ่ม ได้แก่ ชาวมุสลิมเบงกอล, ชาวฮินดูเบงกอล, ชาวคริสต์เบงกอล และชาวพุทธเบงกอล

คำถาม: ชาวเบงกอลคือกลุ่มชาติพันธุ์ใด
คำตอบ: ชาติพันธุ์อินโด-อารยันกลุ่มหนึ่งที่เป็นชนพื้นเมืองของภูมิภาคเบงกอลในเอเชียใต้

คำถาม: ชาวเบงกอลเป็นกลุ่มชาติพันธุ์ที่ใหญ่เป็นอันดับที่เท่าไหร่ของโลก
คำตอบ: อันดับที่ 3 ของโลก

คำถาม: ประชากรชาวเบงกอลส่วนใหญ่อาศัยอยู่ที่ใด
คำตอบ: อาศัยอยู่ในดินแดนสหภาพหมู่เกาะอันดามันและนิโคบาร์ของอินเดีย

คำถาม: ชาวเบงกอลมีกลุ่มย่อยทางศาสนาที่สำคัญกี่กลุ่ม
คำตอบ: สี่กลุ่ม